<https://ravnododna.com/28-minuta-lutanja-u-spotu-za-pjesmu-driftin-back-neila-younga/event_183379_0>
<http://schema.org/description>
"<figure id='attachment_183380' style='width: 800px' class='wp-caption alignnone'><img class='size-medium wp-image-183380' src='https://ravnododna.com/wp-content/uploads/2022/10/309874185_625861475899003_4703904047163603371_n-800x419.jpg' alt='' width='800' height='419' /><figcaption class='wp-caption-text'>Ambasador, Pluto nije planet, Klayba</figcaption></figure> <p>Nakon mnogo deliberacije napokon je donesena odluka. Za finale ove sezone Čuješ?!-a izabrana su tri sljedeća benda: <strong>Ambasador, Pluto nije planet</strong> i <strong>Klayba.</strong> Ova tri benda svirat će još jednom u četvrtak, 6.10. za pravo na prvi izbor između tri nagrade. Usluga video snimanja u izvedbi Videosekcije KSET-a, voucher od 250 Eura za kupnju opreme na Thomannu te, naravno, nastup na 40. Brucošijadi FER-a.</p> <p>Klayba je mladi zagrebački bend koji ide protiv uvriježene mudrosti da moderna &#8220;rock&#8221; glazba nije više &#8220;soundtrack to good times&#8221;. Ovdje se radi o divljoj amalgamaciji hip hopa, punka, Rammstein riffova s dječjim klavijaturama, pa i pokojeg sentiša. Jednostavna originalna glazba koja se ne spotiče na niskim strastima i prvoloptaškom humoru.</p> <p>Ambasador je trio iz Zagreba, oko sebe pletu mrežu raznih epiteta poput &#8220;instrumentalni post rock inspiriran progom i krautrockom&#8221;, no greška je pretpostaviti da se ovdje radi o besciljnoj repetitivnosti ili soliranju &#8211; ovo je dinamična glazba koja se trudi ne ostati pre dugo na istoj točci, ne oslanjajući se na razvlačenje unedogled i beskrajna crescenda. Svoj zanat oštre već nekoliko godina u kojima su nakupili razne rekvizite za širenje sonične palete i držanju stvari zanimljivima (pedale, ima puno pedala!).</p> <p>Pluto nije Planet iz Dugog sela meme-rap je projekt lokalnog producenta mnogih žanrova, od punka do citypopa do trapa, te školskog profesora informatike &#8211; Davida Glavaša. Minimalistički beatovi i opušten flow pomažu da do izražaja dođu tekstovi prepuni relevantnog humora i kvalitetnih referenci, s estetikom koja je jednako samouvjerena koliko je i nerdy. Pluto nije Planet iz svakog tko mu svjedoči može izvući reakciju, kakva god ona bila, nakon nastupa horizonti će svima ostati širi.</p> <p>Ulaz se otvara u 20 h, a cijena ulaznice je 15 kuna.</p> "
<https://ravnododna.com/28-minuta-lutanja-u-spotu-za-pjesmu-driftin-back-neila-younga/>